it en it en en en en en en en en en en en it hu la en en gu en gu gu gu gu gu gu gu gu gu gu en gu gu en en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
જૈન માન્યતા અનુસાર મહારાજા રામચંદ્રની પરંપરા
આ સંસાર અનંતો વહી ગયો છે, અનંતા કાલચક્રો વડે એક પુદગલ પરાવર્ત થાય છે. આવા અનંતા પુદગલ પરાવર્તો વહી ગયાં છે. એક કાળચક્રમાં, એક ઉત્સર્પિણી અને એક અવસર્પિણી બે પ્રકાર એમ બે પ્રકાર કાળમાનો બતાવ્યાં છે. આ કાળમાન ભરતક્ષેત્ર અને ઐરવતક્ષેત્રમાં જ પ્રવર્તે છે. ઉત્સર્પિણી અને અવસર્પિણી બંનેના મળી ૨૦ કોટાકોટિ સાગરોપમ જેટલા કાળમાંથી ૧૮ કોટાકોટિ સાગરોપમ કાળમાં, ફક્ત યુગલિક મનુષ્યો જ હોય છે. જ્યાં કલ્પવૃક્ષ દ્વારા જ, સર્વને દેવ જેવાં, નીરોગ અને નિર્ભય સુખો હોવા છતાં, શ્રી વીતરાગ પ્રણિત ધર્મની સમજણ કે આરાધના હોય નહીં.
૧૮ કોટાકોટિ સાગરોપમ કાલ પૂર્ણ થયા પછી, વર્તમાન ચોવીસીના પહેલા જિનેશ્વર દેવ શ્રી ઋષભદેવ સ્વામી (નાભિકુલકરની ભાર્યા મરુદેવા સ્વામીની કુક્ષિથી) નો જન્મ થયો હતો, અને તેમના પ્રથમ પુત્ર ભરત નામના ચક્રવર્તી થયાં. તેમના પાટવીકુમાર સૂર્યયશા રાજા થયાં, તેમની પરંપરામાં થયેલા રાજાઓ સૂર્યવંશી રાજાઓ તરીકે ઓળખાય છે.
ભગવાન શ્રી ઋષભદેવ સ્વામીના બીજા પુત્ર બાહુબલી મહારાજા થયા, તેમના પહેલા પુત્ર ચંદ્રયશા રાજા થયા, તેમના વંશજો ચંદ્રવંશી રાજાઓ કહેવાયા. પાંડવો ચંદ્રવંશી રાજા હતા. સૂર્યયશા રાજાના વંશમાં જ અજીતનાથ સ્વામી થયા, ચોથા અભિનંદન સ્વામી, પાંચમાં સુમતિનાથ સ્વામી, ચૌદમાં અનંતનાથ સ્વામી, તીર્થંકરો થયા હતાં, તે જ સુર્યવંશમાં સત્યવાદી રાજા હરિશ્ચંદ્ર થયા હતા, જેઓ શ્રી શાંતિનાથ સ્વામીની દેશના સાંભળી પ્રતિબોધ પામી, દીક્ષા લઇ, મોક્ષગામી થયાં.
તે જ આ સૂર્યવંશમાં વળી અસંખ્યાતા રાજવી થઈ ગયે છતે, વીસમા મુનિસુવ્રત સ્વામીના તીર્થકાળનાં લગભગ ૩ લાખ વર્ષો ગયા પછી, અયોધ્યા નગરીમાં વિજય નામના રાજવી થયાં. તેમની હેમચૂલા પટ્ટરાણીની કુક્ષિથી બે પુત્રો થયાં. પહેલા વજ્રબાહુ અને બીજા પુરંદરકુમાર હતા, વજ્રબાહુ હસ્તિનાપુરના રાજા ઈભવાહનની પુત્રી મનોરમાને પરણીને આવતા હતાં.
રસ્તામાં વસંત પર્વત નજીકમાં વીતરાગ મુનિરાજને જોયાં. મુનિરાજના દર્શન કરવા જાન ઉભી રાખી, મુનિરાજના વચનો સાંભળી વૈરાગ્ય પ્રગટ થયો અને તુરંત પરણેલી પત્ની મનોરમા તથા ઉદયસુંદર સહિત ૨૫ સાળાઓ વગેરે સાથે દીક્ષા લીધી. નિરતિચાર આરાધી મોક્ષે ગયા. આ બનાવ વિજય રાજાએ સાંભળ્યો, ખેદ ન થયો પરંતુ આનંદ પામ્યા, અને પોતે પણ નાના પુત્ર પુરંદરને રાજ્ય આપી દીક્ષા લીધી. પુરંદર રાજાએ પણ ધર્મ અને ન્યાયપૂર્ણ રાજ્ય ભોગવી, યુવાન વયમાં જ પોતાની પૃથ્વીદેવી રાણીના પુત્ર, કીર્તિધરને રાજ્ય આપી દીક્ષા લીધી.
કીર્તિધર રાજાએ પણ ન્યાયપૂર્વક રાજ્યનું શાસન સંભાળીને પોતાના પુત્ર સુકોશલ કુમારને નાની ઉમરમાં રાજ્ય સોંપી દીક્ષા લીધી. સુકોશલ કુમારે પણ પિતાની જેમ જ પોતાના પુત્ર હિરણ્યગર્ભને નાની ઉમરમાં રાજ્ય સોંપી ને દીક્ષા ગ્રહણ કરી અને ઉપસર્ગ સહન કરીને પિતા-પુત્ર મોક્ષે ગયાં. હિરણ્યગર્ભ ના લગ્ન રાજકુમારી મૃગાવતી સાથે થયા, તેનો પુત્ર નધુષ રાજા થયો, તેને પણ સતી શિરોમણી સિહીંકા નામની પટ્ટરાણી  થઈ. તેનો પુત્ર સોદ્દાસ રાજા થયો.
સોદ્દાસની પરંપરામાં પચ્ચીસમાં નંબરે અનરણ્યનામા મહાપ્રતાપી રાજા થયો. તેનું નામ અપરનામ, અજયપાલ અને અજ પણ કહેવાયું છે. કથા એવી છે કે હાલમાં દીવ બંદરની પાસેના અજાહરા ગામમાં, અજાહરા પાર્શ્વનાથ સ્વામીની પ્રતિમા છે તે, આ અજયપાલ રાજાએ ભરાવી છે. આ અનરણ્ય અથવા અજયપાલને મહારોગ થયો હતો. જ્ઞાનીના વચનથી, જિનેશ્વર ભગવાનની પ્રતિમા ભરાવી હતી. મહાપ્રભાવક ગીતાર્થ આચાર્યના હાથે, અંજનશલાકા કરાવી હતી. પ્રભુના સ્નાત્ર જલથી રાજાનો રોગ મટી ગયો હતો.
અનરણ્ય રાજાએ પોતાના પ્રથમ પુત્ર અનંતરથ સાથે દીક્ષા લીધી હતી, ત્યારે તેમની રાણી પૃથ્વીદેવીનો બીજો પુત્ર દશરથ તદ્દન બાળક હતો. પરંતુ દશરથ મહા તેજસ્વી હતો, અને પોતાના જ પુણ્યોદયથી મહા પ્રભાવશાળી રાજા થયો. અને ચાર રાણીઓના સ્વામી તથા રામચંદ્ર આદિ પ્રતાપશાળી અને પ્રભાવક પુત્રોના પિતા પણ થયા.
Meta Description: વર્તમાન ચોવીસીના પહેલા જિનેશ્વર દેવ શ્રી ઋષભદેવ સ્વામીના પ્રથમ પુત્ર ભરત નામના ચક્રવર્તી થયાં. તેમની પરંપરામાં થયેલા રાજાઓ સૂર્યવંશી રાજા તરીકે ઓળખાય છે.
SEO title: Jain Articles | Jain Ramayana | મહાન રાજા રામચંદ્રની પરંપરા
For more Jain Articles click here -> Jain Articles
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
Tagged Jain Article Jain Ramayana રામચંદ્રની પરંપરા
માતાપિતાને રડતાં મૂકીને દીક્ષા લેવાય ?
સર્વ ત્યાગ વિના મુક્તિ નથી
વર્તમાનકાળ (અવસર્પિણી કાળ) ના ૬૩ શલાકા પુરુષ
April 27, 2018 jainopediya
શ્રાવક ના ૧૨ વ્રત
April 27, 2018 jainopediya
તીર્થંકર પ્રભુ ના નામ પાછળનું રહસ્ય
September 21, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Tags: Jain Article, Jain Ramayana, રામચંદ્રની પરંપરા
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.